கேள்வி: சுகிதா சாரங்கராஜ் - இளமைக்காலம் என்பது என்ன?
பதில்: தஞ்சை மாவட்டம் பட்டுக்கோட்டை வட்டம், கள்ளம்பட்டி என்னும் கிராமத்தில பிறந்து, மன்னை தூய வளனார் பெண்கள் மேல்நிலைப் பள்ளியில் கல்வி பயின்றார். முதுகலை ஆங்கிலத்தில் பட்டம் பெற்றார்.
கேள்வி: சுகிதா சாரங்கராஜ் - ஊடகத்துறை பற்றி தகவல் சொல்.
பதில்: தினமலர் சிறப்புச் செய்தியாளராகப் பணியாற்ற தொடங்கினார். சன் செய்திகள், கலைஞர் தொலைக்காட்சி ஆகிய காட்சி ஊடகங்களில் பணிபுரிந்து, பின்னர் நியூஸ்7 தமிழ் தொலைக்காட்சி தொலைக்காட்சியின் தலைமைச் செய்தி ஆசிரியராகப் பணிபுரிந்து வருகிறார். கூகிள் நியூஸ் முன்னெடுப்பின் உண்மை தன்மை கண்டறிவதற்கான உண்மை சரியாப்புப் பயிற்சி, ஐஎப்சிஎன் போய்ன்டர் அமைப்பின் உண்மை சரியாப்புப் பயிற்சி ஆகியவற்றைப் பெற்றவர்.
கேள்வி: சுகிதா சாரங்கராஜ் - எழுதிய நூல்கள் பற்றி விளக்கவும்.
பதில்: இவர், ''ஒரு காதலும் ஒரு சொம்பு தண்ணீரும்'' என்ற கவிதைத் தொகுப்பு நூலும் ''சமூகமும் தேசிய விருப்பமும்'' என்ற கட்டுரைத் தொகுப்பு நூலும் எழுதியுள்ளார். பாலின சமத்துவம் தொடர்பாக இவர் பல்வேறு இதழ்களில், இணையதளங்களில் எழுதிய கட்டுரைகளின் தொகுப்பாகத் ''தண்டனைக் களமாகும் பெண்ணுடல்'' என்ற நூலினை ஹெர் ஸ்டோரிஸ் பதிப்பத்தின் வழியாக 2023 ஆம் ஆண்டு வெளியிட்டார்.
கேள்வி: சுகிதா சாரங்கராஜ் - விருதுகளும் அங்கீகாரங்களும் என்பது என்ன?
பதில்: இவர் ''லாட்லீ'' என்கிற ஊடக விருதினை 6 முறை பெற்றுள்ளார். பாலின சமத்துவம் தொடர்பான இவரது தொடர் பங்காற்றலுக்காக லாட்லீயின் நிதிநல்கை, குழந்தைகள் உரிமை தொடர்பாக இவர் எழுதிய கட்டுரைகளுக்காக ஐக்கிய நாடுகளின் சிறுவர் நிதியம் நிதிநல்கை உள்ளிட்ட பல்வேறு அங்கீகாரங்களைப் பெற்றுள்ளார்.﻿ தமிழ் வளர்ச்சித் துறையின் 2023 ஆம் ஆண்டிற்கான சிறந்த நூல் வரிசையில் மகளிர் இலக்கியப் பிரிவில் ''தண்டனைக் களமாகும் பெண்ணுடல்'' நூல் பரிசு பெற்றது. இந்நூல் புதுக்கோட்டை தமிழ் சங்கத்தின் 2024 ஆம் ஆண்டிற்கான அறமனச் செம்மல் சீனு சின்னப்பா இலக்கிய விருதையும் பெற்றது. எஸ்.ஆர்.எம். பொதுப்பள்ளி இவருக்கு ''மங்கை தாரகை'' என்ற விருதினை வழங்கி கவுரவித்தது.